|  |
| --- |
| Το ακόλουθο μάθημα περιλαμβάνεται στην εκστρατεία της Insafe: *Back2School 2012*.  <http://www.saferinternet.org/web/guest/back2school>  Αυτή η δραστηριότητα προσαρμόστηκε από μια δραστηριότητα που παρείχε το Κέντρο Ασφαλούς Διαδικτύου του Λουξεμβούργου. Για περισσότερες πληροφορίες: [https://www.beesecure.lu/de/eltern-und-p%C3%A](https://www.beesecure.lu/de/eltern-und-p%C3%25A)[4dagogen/downloads#leitfaden](https://www.beesecure.lu/de/eltern-und-pädagogen/downloads#leitfaden)  Μετάφραση/Προσαρμογή: Μαρία Κωνσταντίνου, Παιδαγωγικό Ινστιτούτο Κύπρου, 2013  Όνομα αρχείου στο συνοδευτικό DVD: 23\_insafe\_varometro.docx |

|  |
| --- |
| **23.** **Βαρόμετρο συναισθημάτων** |
|  |
| Το βαρόμετρο συναισθημάτων είναι μια απλή δραστηριότητα η οποία μπορεί να χρησιμοποιηθεί και να προσαρμοστεί για μαθητές κάθε ηλικίας.  **Στόχοι:**   * Οι μαθητές να αναγνωρίζουν ότι κάθε άτομο μπορεί να αισθάνεται διαφορετικά για μια κατάσταση. * Οι μαθητές να αναγνωρίζουν ότι οι άλλοι ενδέχεται να αντιδράσουν με διαφορετικούς τρόπους στο ίδιο σενάριο. * Οι μαθητές να επιδεικνύουν σεβασμό στα συναισθήματα των άλλων και να είναι περισσότερο ανεκτικοί σε όσους έχουν διαφορετικές απόψεις από τις δικές τους.   **Προετοιμασία:**   * Κόψτε αρκετές κάρτες σεναρίων (παράρτημα μαθησιακής εισήγησης), ώστε να υπάρχει μία κάρτα ανά μαθητή. * Τοποθετήστε τις κάρτες «Πολύ πληγωμένος» και «Καθόλου πληγωμένος» σε περίοπτη θέση στην τάξη, είτε στον τοίχο είτε στο χαλί, ώστε οι μαθητές να είναι σε θέση να τοποθετήσουν τις κάρτες τους κάπου κατά μήκος της γραμμής. * Μην διστάσετε να προσαρμόσετε τα σενάρια, ώστε να ανταποκρίνονται στις ανάγκες των μαθητών σας.   **Δραστηριότητα:**   1. Δώστε σε κάθε μαθητή μια κάρτα και πείτε τους να μην τη δείξουν σε οποιονδήποτε άλλο. 2. Ζητήστε από τους μαθητές να σκεφτούν πώς θα αισθάνονταν, αν αυτό που αναγράφει η κάρτα συνέβαινε στους ίδιους. 3. Ζητήστε τους να τοποθετήσουν την κάρτα τους με την όψη προς τα κάτω στο βαρόμετρο συναισθημάτων. 4. Αφού όλες οι κάρτες τοποθετηθούν στο βαρόμετρο συναισθημάτων μπορούν να γυρίσουν στην κύρια όψη – είτε από τους μαθητές είτε από τον/την εκπαιδευτικό. Αυτό μπορεί να είναι αποτελεσματικό καθώς προκύπτει σιγά σιγά ότι διαφορετικοί μαθητές έβαλαν την ίδια κάρτα σε διαφορετικά μέρη, παρουσιάζοντας έτσι ότι ο καθένας αντιδρά διαφορετικά και νιώθει διαφορετικά σε καταστάσεις και σενάρια.   Αφιερώστε χρόνο, για να συζητήσετε γιατί οι μαθητές νιώθουν με τον τρόπο που ένιωσαν και γιατί επέλεξαν να τοποθετήσουν την κάρτα τους σε συγκεκριμένο μέρος στο βαρόμετρο. |